Kriza kapitalizma 


Predavanje dra. Pilara Ivana, odvjetnika i pretsjednika Socio- 
loškoga društva u Zagrebu, održano dne 28. listopada 1931. u pučkom 
sveučilištu u Zagrebu. 


Dne 6. prosinca pr. g. 1930. držao sam u Sociološkom društvu u 
Zagrebu predavanje o »Svjetškoj ekonomskoj krizi«. U toku ovoga 
predavanja ustvrdio sam, da jedan bitni dio svjetske ekonomske krize 
sačinjava ikrizakapitalizma. 


Nije prošla niti godina dana, a razvitak prilika dao mi je u cije- 
losti pravo, jer ono, što sam tom prilikom ustvrdio, postala je vrlo 
vidljiva i akutna pojava. Na 14. listopada o. g. držao je ministar g. dr. 
Frangeš vrlo zanimljivo predavanje: »o krizi kapitalizma u Njemačkoj«. 
Ali nije prošlo par dana, a mi smo u Zagrebu dobili jednu akutnu 
psihozu, koja je u nedvojbenoj vezi sa općom krizom kapitalizma u 
cijelom svijetu. Svakako dakle ta kriza nije daleko od nas, te mi ima- 
demo puno razloga, da se sa problemom te krize kapitalizma najozbilj- 
nije pozabavimo. 


Ako želimo kapitalizam prikazati kao spoznajni problem, moramo 
započeti s time, da opredijelimo po mogućnosti točno, što je »ka pi- 
talizam«, t. j. da kapitalizam uhvatimo u što ispravnijoj definiciji. 
Ali tu ćemo odmah udariti na muke, jer ćemo vidjeti, da se u tom 
Pitanju stručnjaci ne slažu. 

Gosp. dr. Oto Frangeš dao nam je prije par dana slijedeću defi- 

niciju pojma kapitalizma: »Kapitalizam je neograničeno i slobodno 
pravo prikupljanja i uprave kapitala za bilo koje svrhe i na bilo koji 
način«. 
. .,, Ova definicija ima nešto za se, jer pogadja ispravno onu libera- 
lističku notu našega savremenoga kapitalizma. Ali držim, da ona ne 
pogadja jezgru stvari. Naročito zato, što kapitalizam nije nikakvo 
pravo, nego jedna forma gospodarska. 

Ć Neka mi se oprosti moja neskromnost, ali mene ne zadovoljava ni 
definicija glasovitoga njemačkoga  historika kapitalizma Wernera 
Sombarta, autora poznatog djela »Der moderne Kapitalismus«, koji 
daje slijedeću definiciju kapitalizma:!) »Unter Kapitalismus verstehen 
Wir ein bestimmtes Wirthschaftssystem, das folgendermassen sich kenn- 


zeichnen list: es ist eine verkehrswirtschaftliche Organisation, bei der 
regelmissig zwei verschiedene Bevčlkerungsgruppen: die Inhaber_ der 
Produktionsmittel, die gleichzeitig die Leitung haben, Wirtschaftssu- 
bjekte sind und besitzlose Nurarbeiter (als Wirtschaftssubjekte) durch 
den Markt verbunden zusammenwirken und die vom Erwerbsprinzip und 
dem čkonomischen Rationalismus beherrscht wird.«!) 

S ovom definicijom nisam zadovoljan, jer to je po mojem shva- 
ćanju savjesna definicija kapitalističkoga industrija- 
lizma, t. j. sadašnje faze kapitalizma, ali nikako definicija kapitalizma 
kao općehistoričkoga pojava. Tu definiciju možemo razumjeti, ako uva- 
žimo, da je Sombart donesao ovu definiciju u djelu: »o modernom ka- 
pitalizmu«, pak nije ni čudo, da je posve pošao kolotečinom Karla 
Marksa, koji kapitalizam posmatra isključivo pod vidom forama, koje je 
on sada uzeo. ' 

Ali po mojem je shvaćanju kapitalizam jedan pojav, koji je već 
star 3—4000 godina, koji su uveli Babilonci i koji se ima ispravno i op- 
ćenito definirati ovako: Kapitalizam je gospodarski si- 
stem, sadržan u novčanom gospodarstvu, kada je 
ovo postalo isključivom formom individualisti- 
čkoga gospodarenja. . 

Po sadržaju te definicije glavni je problem, s kojim se imađemo 
baviti, problem novca. Taj će se najbolje prikazati, ako se razjasni 
njegov historički postanak, a naročito i s tim usporedo razvitak fun k- 
cija novca. 

Novac je postao kao evolucijoni proizvod raz- 
vitka izmjene dobara u toku ljudske kulture. 

Pretstavite si najprimitivnije doba ljudskoga roda, recimo doba 
čovjeka iz Cro-Magnona, Spyja ili Krapine. Već u prvo predhistoričko 
doba dozvoljava nam poznavanje prilika tih vrsta ljudi, da pretposta- 
vimo, da je jedan od jedne horde naučio se u planini sabirati jagode, 
brusnice, maline ili ma koju vrst ukusnih šumskih boba. Drugi pak nije 
znao, gdje se ove bobe mogu nabrati, nego se je bavio više oko korita 
potoka, gdje je naučio brusiti kamenje, eventualno kalati ga i tako pro- 
izvadjati primitivne noževe, dlijeta i sjekire, koje poznamo iz kame- 
noga doba. 

Sada je najedared nastala situacija, da je ovaj graditelj noževa i 
sjekira zaželio šumskih jagoda, a ovaj sabirač boba, da je trebao kameni 
nož ili sjekiru. Medjutim primitivni ljudi nisu počeli odmah sa izmje- 
nom dobara, nego je prva faza bila kradja, otimačina, ili čak ubojstvo 
posjednika od drugoga željkovanih dobara. Ali tako je dolazilo do osvete 
od strane horde, kojoj je spadao oštećeni, do tučnjava, krvi i mrtvih 
glava. Tu su sada razmišljanje, iskustvo i instinkt samoodržanja dovele 
ljude do toga, da je takav nasilni postupak, koji vodi do opisanih teških 
posljedica, neekonomičan, i da je najekonomičnije, da se posjednici 
«medjusobno potrebovanih predmeta sporazume i izvedu izmjenu dobara. 

Ova izmjena ili zamjena dobara bila je najprimitivniji način trgo- 
vine i vladala je sigurno desetcima tisuća godina medju ljudima, pak 
pretstavljala glavnu i isključivu formu trgovačkoga prometa medju lju- 
dima, kao što to ona pretstavlja još i danas u nekim kulturno zaostalim 


1) Str. 319 prvoga sveska njegova velikoga djela u 4 sveska. 


predjelima svijeta, gdje ne postoje uredjene države u našem smislu, kao 


n. pr. u Ekvatorijalnoj Africi. Već ova prometna forma omogućila je 
čovjeku, da si nabavi stvari i dobra, koja sam nije imao ili nije mogao 
proizvesti. 

Medjutim je nužda natjerala ljude, da podju za jedan korak dalje. 
Sve češće se je dogadjalo, kada se je jednostavna izmjena dobara, kao 
osnovna forma t._zv. prirodnoga gospodarstva (Naturalwirtschait) po- 
kazivala nedostatnom, jer n. pr. graditelj noževa je trebao bobe, ali sa- 
birač boba nije trebao noža, nego — recimo — krzno, da se zaštiti od 
zime. Tu se je tokom vremena iskustvom došlo do toga, da su se umetnuli 
stanoviti predmeti, koji su se u prometu mnogo tražili, jer ih je svatko 
mogao trebati. To su bile stanovite vrsti robe, koji su imali stanovitu 
kurentnu vrijednost za svakoga. Takovi su predmeti bili goveda, komad 
soli, krzna, slonova kost, kauri-školjke, čaj komprimiran u formi opeke 
i slično. Iz vlastite historije znamo, da se je u Slavoniji u srednjem vi- 
jeku porez plaćao kunovim krznima, i da za to Slavonija imade još i da- 
nas u svom grbu kunu zlaticu. 

Ovaj novac u obliku robe, t. zv. naturalni novac prikazuje 
nam prvu fazu razvitka novca i služio je samo jednoj svrsi, da olakšava 
izmjenu dobara. Imao je medjutim i dalnju važnu funkciju, da je po- 
stepeno odgajao ekonomski smisao čovječanstva, jer je davao ipak neko 
objektivno mjerilo za vrijednost i naučio čovjeka upo- 
znati pojam cijene. Čovjek se je naučio razumijevati, da li si je sta- 
noviti predmet nabavio uz dobru cijenu, t.j. jeftino ili pak skupo, 
tjjuznepovoljnucijenu. Nedvojbeno je to već počelo kod ne- 
posredne izmjene dobara, ali tu je zaključak posla bio još previše pod 
dojmom subjektivne potrebe dobra, koje je izmjenom postignuto, za to 
nije tako lahko dolazio do svijesti objektivni sud, je li posao sklopljen 
povoljno ili nepovoljno. Novac je pomagao dakle čovjeku objekti- 
vizirati ekonomski sud o jednom sklopljenom 
poslu, pak je i u toj fazi bio ekonomskim odgojiteljem čovjeka. 

Naročito je čovjeka naučio poznati pojam cijene, iz čega se povre- 
meno razvio etički obojadisani pojam ispravne cijene, ju- 
stum pretium. 

.. Već u toj fazi dobio je novac i njeko biološko značenje, jer čovjek, 
koji je imao dosta novaca, mogao je nabaviti sve, što mu je bilo za odr- 
žanje njegova života nužno. Novac je po tom stupio u najuži dodir sa 
ljudskim Životom, jer je postao najekonomčnije i najkomotnije sred- 
stvo za održanje života. 
va Ali ne samo to, novac je služio što više, da je čovjek mogao olak- 
šati i poljepšati svoj život. Čovjek, koji je imao dosta novaca, mogao si 
je nabaviti ljepše, bolje izradjene i dragocjenije stvari, nego onaj, koji 
IJE kuburio. U tom i izražena jedna izvanredno 
Bo jeti pa ...= A 2 Čini njegovu itnu značajku, t. zv. P er fek- 

čka funkcija novca, jer novac postaje najjače sred- 
stvo za poljepšanje i usavršenje ljudskoga života. 
kai a više, novac je dobio i stanovito. etičko znamenovanje, Čovjek, 
aci rs ddorin m ma krasti, otimati i robiti, nego si je mogao 
čička renin i. Na žalost, dok se ovo ne može poreći na jednoj 

: je novac etički koruptivno na drugoj strani, jer se čo- 

vjek nije žacao, a i danas se ne žaca nikakovih sredstava, da dodje do 


novca. 

Ovo ogromno znamenovanje, koje je novac dobio za ljudski život, 
natjeravalo je čovjeka, da nastoji nakupiti što veće količine novca. 
Tu se je medjutim pokazalo, da se ovajnaturalninovac, koji je 
stvarno bio roba, vrlo lahko pokvari, jer su marvu mogli izjesti vuci, 
krzna moljci, sol se je mogla rastopiti, ako je pokisla i t. d. Pokazala 
se je dakle potreba, da čovjek nadje jednu vrst novca, koja nije u toj 
mjeri izvrgnuta kvaru, kao naturalni novac. 

“> Čovjek je pako imao tedenciju, da vrijednosti, koje je svojim ra- 
dom stvorio, što duže nepromijenjene sačuva, da ih ima za svaku ne- 
volju, osobito za starost, da ih može ostaviti svojoj djeci itd. 

Do nove forme novca je čovjek došao, kad je izašao iz kamenoga 
doba i naučio topiti kovine. Nije nužno ovdje da razlažem, kakovu 
ogromnu ulogu igraju u ljudskom životu metali i koliki je napredak na- 
činilo čovječanstvo, kada je svoje orudje umjesto iz nezgrapnoga ka- 
mena moglo graditi najprije od bakra i mjedi, a onda od željeza. Ko- 
vinu kao materijal za gradjenje orudja i oružja trebao je svaki čovjek. 
I za to brzo vidimo, da kovina postaje. ona roba, koja se daje kao novac. 
To se naročito lijepo vidi kod Rimljana, koji su se kao novcem služili 
najprije marvom, tako da se kod njih novac zove pecunia.od pecus, 
t. j. goveče. Nu brzo, kada su upoznali bakar i mjed, stupio je odredjeni 
komad bakra ili mjedi kao ekvivalent vrijednosti jednoga govečeta i taj 
komad bakra zadržao je ime pecunia. Svakako je par komada bakra bilo 
neusporedivo lakše sačuvati, nego jedan čopor goveda i po tome ima- 
demo latinsko ime aerarium t. j. blagajna od aes aeris, što znači bakar. 

Medjutim novi komadi bakra ili mjedi su bili još uvijek nezgrapni 
i teški te nezgodni za rukovanje, pa kada je čovjek upoznao dragocjenije 
srebro i zlato, počeo je od njih komade upotrebljavati kao novac, čime je 
umanjio opseg i težinu novca, koji je imao veću-vrijednost, pak tim po- 
stao zgodniji za rukovanje i promet. Srebro i zlato ne hrdjaju osim toga, 
pak su i zato mnogo trajniji od bakra. Tu se pokazuje trajnost kao 
elemenat vrijednosti. Da bude vrijednost tih komada odredjena i stalna,_ 
preuzela je izdavanje tih komada kovina država. Komadima kovine 
davana je priručna okrugla forma, oni su providjeni znakom države, 

u koju svrhu trebalo je kovinu kovati i tako je nastao kovani 
novac, kako ga u glavnom imamo i danas. Kovani novac vidimo naj- 
prije u Babiloniji, u Egiptu i Feniciji, a onda ga vidimo u Grčkoj i Rimu. 

Kovani novac daje instituciji novca novu i vrlo važnu funkciju. 
Funkciju tezaurirajuću naime sposobnost, da se može na- 
kupiti u velikim količinama, a da ne bude po svojoj naravi izvrgnut nu- 
tarnjemu kvaru i propadanju. Tek u ovoj fazi svoga razvitka mogao se 
je novac nakupljati u neograničenim količinama i neograničeno 
dugo sačuvati. Tek time je novac postao novcem u našem smislu 
riječi i tek time je nastupilo novčano gospodarstvo i postalo sposobno, 
da zamijeni naturalno gospodarstvo. Za to mi se čini, da se tek od uve- 
denja metalnoga novca i njegova kovanja u dovoljnoj količini može go- 
voritio kapitalizmu. 

Medjutim već kod prelaza od bakrenoga novca na srebrni, a od 
srebrnoga na zlatni vidimo jasnu tendenciju, da se novcu poveća nu- 

tarnja vrijednost, da se kondenzira njegova vrijednost t. j. da se u što 
manjem, lakšem i priručnijem komadu novca bude sadržana što veća 
vrijednost. Ovo je bila posljedica ne samo rastuće uloge novca u pro- 
metu, nego i razvitku njegove tezaurirajuće funkcije. 

Medjutim i sa metalnim novcem nije u tom pogledu postignuto 
idealno stanje. Jedan zlatni novac po svojoj prirodi nije mogao nikada 
pretstavljati veću vrijednost, nego što je odgovaralo nutarnjoj vrijed- 
nosti zlata, koje je u njemu bilo ukovano. Osim toga bio je i metalni 
novac izvrgnut jednoj stanovitoj vrsti kvara, a prometu bi se on naime 
izlizao i izgubio jedan dio svoje vrijednosti, te postao manje vrijedan. 

Ali to je bilo još najmanje zlo. Državni novac postao je državna 
institucija, jer ga je država, u kojoj formi se ona nalazila, bila ona grad, 
mala trgovačka republika ili veliko carstvo, morala kovati-i pošto je ko- 
vanje novca oduvijek bio posao, koji se radi mogućnosti svih mogućih 
zlouporaba nije mogao povjeriti pojedinačnoj inicijativi. 

Time dobivamo jednu važnu razliku izmedju t. zv. prometnoga 
novca (Verkehrsgeld) i državnoga novca (Staatsgeld). U prvom početku 
novac je apsolutno bio prometni novac, ta mi smo vidjeli, da ga 
je promet i stvorio za svoje olakšanje i pospješenje. Čim se pretvorio u 
metalni novac, on postaje državna institucija. 

Ali u političkoj rasparčanosti srednjega vijeka dobivamo time 
jednu nesnosnu zbrku monetarnih sistema, jer svaka država kuje novce 
po svome sistemu. Ali ima država, koje uopće ne kuju svoj novac, nego 
se služe tudjim državnim novcem kao svojim prometnim 
novcem. Time nastaje mogućnost, t. zv. bijega novca (Geldflucht). 
Jedna država kuje doduše novac, ali novca nestaje, jer on bježi iz dr- 
žave, pošto ga izvlači promet drugih država, gdje on služi u prometu. 
Istodobno umjesto vlastitoga dobroga novca ulazi u državu tudji manje 
vrijedni novac, koji je samo po izvanjoj formi sličan vlastitom novcu. 

Osim toga sredovječne države nisu najsavjesnije postupale kod 
kovanja novca. Na pr. Bizantiji se je predbacivalo, da je hotimice dala 
kovati krivi novac, da ošteti mrske im križare. Kod toga se nije mislilo, 
da će taj loši novac ipak u državi ostati pak biti upotrebljavan na štetu 


sigurnosti novčanoga prometa. 


. | Ali to je konačno jedan prilično osamljen pojav. Opasnije je bilo, 
jer je stalan historički pojav, da države stalno umanjuju koli težinu toli 
nutarnju finoću novca (t. j. sadržinu plemenite kovine u novcu), a time 
i vrijednost njegovu. To čine dijelom od nužde, a dijelom od pohlepe za 
dobitkom. 

Karlo Veliki je uveo sistem funte t. j. funtu srebra kao osnov vri- 
jednosti metalnoga novca, pak je ovu monetarnu jedinicu razdijelio u 
20 solida, a solid u 12 denara, t. j. jednu funtu u 240 denara. Iz toga 


vidimo, da i naš dinar po imenu povlači svoje rodoslovlje od valutne re- 


forme Karla Velikoga. Medjutim svi glavni evropejski novčani sistemi 
povlače svoje podrijetlo iz sistema Karla Velikoga: sistem engleske 
funte, francuske livre kao i njemačke marke, samoršto je marka bila kao 
težina nešto manja od funte, jer je iznosila samo 234 grama srebra. 

. Ovo umanjivanje nutarnje vrijednosti novca vidjeti ćemo naj- 
bolje na slijedećem primjeru: U. Hamburgu god. 1226. kuju iz jedne 
marke srebra 2 marke kao novac, godine 1506 pako 12 maraka. Još gore 

je u Francuskoj. God. 1309. kuje se iz jedne livre srebra od prilike 8 
livre kao novac, a godine 1720 čak 98 livara. Ovim je razvitkom ko- 
načno postao francuski franak, jer je negdašnja, u svojoj vrijednosti 
umanjena livra za francuske revolucije g. 1795. prekrštena u franak. 
Livra je dakle pala kroz 400 godina na jednu tridesetinu svoje 
prvotne vrijednosti. ' 

Sve ove činjenice dovele su do velike nesigurnosti u novčanom 
prometu srednjega vijeka. Prirodna je posljedica ovih prilika bila, đa 
je svatko, koji je plaćao, imao tendenciju, da plaća u lošijoj moneti, jer 
je htjeo loše da se riješi, a dobru da zadrži. Svatko pako, koji je imao 
da primi, tražio je isplatu u dobroj moneti. 

One vrsti novca, koje su se zaslugom i solidnošću svojih država 
znale dugo uzdržati u istoj i neumanjenoj vrijednosti, dobile su u ovim 
prilikama velik glas i ugled u svijetu, mnogo su se tražile i postale inter- 
nacijonalni prometni novac. Glasovita je bila n. pr. florentinska valuta 
sa svojim zlatnicima, uspomena im živi još u našem »fijorinu« ili »fo- 
rintu«, s kojim još danas računaju naši seljaci. Fiorentinski zlatnik pre- 
uzet je u njemačke pokrajine Rheinlanda, kao takav živi u slovenskom 
»rajnčku«. 

Ali postaje velikim zlom, da privatna sebičnost izrabljuje i pove- 
ćava ovu opću novčanu sigurnost te obrezuje dobre zlatnike i srebr- 
njake, koji tim gube na težini i vrijednosti. To je t. zv. » Wippen und 
Schwippen« njemačkoga srednjega vijeka. Mjenjač novca mora dakle 
vazda imati vagu pri ruci, da kod svakoga zlatnika može ustanoviti, nije 
li obrezan i umjetno umanjen u svojoj vrijednosti. 

Ako dakle uvažimo opću imovinsku nesigurnost srednjega vijeka, 

a naročito ocrtanu monetarnu nesigurnost, gdje nikada nisi bio siguran, 
da ti netko ne podvali patvorenu, manje vrijednu ili okrnjenu monetu, 
lahko ćemo razumjeti, da se je u najgore vrijeme te nesigurnosti u 
XVI. i XVII. stoljeću počelo tražiti lijeka tome zlu. Lijek su našli tr- 
govci, koji su tim zlom bili najteže pogodjeni. Nastale su po Italiji i 
Njemačkoj posebne institucije t. zv. ban co (po banku, klupi, na kojoj 
se novac brojio), koji bi primili stanovitu svotu dobroga metalnoga 
novca u pohranu i preko te svote mogao bi dotični trgovac izdavati do- 
znake, glaseće na isplatu u dobroj moneti. Ove doznake mogle su se ili 
naplatiti u gotovom novcu ili kompenzirati nekim primitivnim clea- 
ringom. : 
Ove banko-cedulje, koje su glasile na dobru valutu postale 
su ishodištem naših banknota ili papirnatoga novca. 
Ali i to nije išlo glatko ili u ravnoj crti. Ljudstvo je moralo napraviti 
gorka iskustva, kao sa državnom bankom John Lawa, ili sa assignatima 
francuske revolcije, da uvidi, kako je papirni novac opasna institucija, 
koja može teško oštetiti najšire slojeve narodne privrede. 

Nakon znanstvenoga proučavanja toga problema u XIX. stoljeću 
ustalila se je institucija metalno fundiranoga papirnoga 
novca kao državnoga novca. Za vrijeme svjetskoga rata 
uzdrmala se je vjera u potrebu metaine fundacije papirnoga novca, ali 
katastrofalne posljedice poratne inflacije podučile su ljudstvo o nuždi 
metalne podloge i sada opet živimo u periodi borbe za zlato. Ali »auri 
sacra fames« nije više individualni pojav, nego državni pojav. 

Pojedinci se više ne bore za posjed zlata nego države, dotično 
njihove emisione banke. M 

“Danas je papirni novac svagdje državnainstitucija osi- 
gurana zakonom, koja omogućuje svakomu gradjaninu, da u male- 
noj hrpi banknota skupi ogromne vrijednosti i s njima lahko i sigurno 
rukuje. Riziko ograničen je na kurs valute dotične države, t. j. na poli- 
tičku sudbinu dotične države i na eventualne patvorene banknote. 

Time sam Vam u kratko genetički pokazao postanak novca od nje- 
govih najprimitivnijih formi do današnje hiljadarke. — Što pada u oči, 
jest trajno nastojanje kondenzirati vrijednost novca i tim ujednostavniti 
rukovanje njime. 

Dalji je napredak učinjen institucijom ček a, koji sve više po- 
staje internacijonalnim plaćevnim sredstvom i koji je vrlo srodan bank- 
noti, jer jeion doznakom na isplatu. Čekom se još više dade 
kondenzirati vrijednost, jer može u visini vrijednosti ići upravo neogra- 
ničeno. Za svakoga ekonomski naobraženoga posve je jasno, da se na 
Banque de France može izdati jedan ček na miljardu francuskih fra- 
naka i to na osnovu činjenice, što ona imade u svojim podrumima na- 
slagano više milijardi zlata. Time onda možemo razumjeti, kakove se 
gorostasna, upravo bajoslovna vrijednost može u našoj današnjoj nov- 
čanoj tehnici komprimirati u jedan komadić papira. 

Pošto smo ovako u najgrubljim crtama prikazali povjesni razvi- 
tak novca, nužno je, da pristupimo definiciji, šta je novac? 

Uzmimo samo kakovu definiciju novca: Naš domaći poznati 
stručnjak u financijalnim stvarima dr. Juraj Vrbanić označuje kao no- 
vac »Onakav predmet, onakovo dobro, koje svatko prima u zamjenu za 
druga dobra, predmete i usluge, te koje je država priznala za općenito 
sredstvo mijene«. 

Marx označuje novac »općenitim ekvivalentoin robe«. Werner 
Sombart, spomenuti stručnjak i pisac navedenoga djela: »Der moderne 
Kapitalismus« ne usvaja ni Knappovu, ni Marxovu, ni jednu od nave- 
denih definicija, nego se ograničuje, da navede funkcije novca i da ga 
konačno označi: »jenes Etwas, was wir Geld nennen«. Konačno dolazi 
do tugaljivoga zaključka, da su prometni novac i državni 
novac dvije sasvim različne stvari i ne daje opće nikakove definicije 
novca. Sigurno je vrlo čudna pojava, da ovako kvalificirani stručnjak, 
kao što je Werner Sombart, nije u stanju dati definicije novca. 

Meni se čini, da je uzrok ovome pojavu u nedostatnosti filozofske 
armature, s kojom je operirao Werner Sombart. Da je novac skroz na 
skoz na skoz filofofski problem, dokazao nam je Georg Simmel svojom 
»Philosophie des Geldes«. I mi imamo već u svojoj literaturi jedan do- 
kaz ove činjenice. Naš domaći pisac, prof. Milan Stahuljak napisao je u 
najzadnje vrijeme studiju pod naslovom: »Psihologija novca«, u kojoj 
nastoji problem novca uhvatiti sa psihološke, dakle opet sa filozofske 
strane. : 

.. .. Za mene je filozofska strana problema novca postala jedan do- 
življaj. Biće samoga novca, kano i mnogih s tim skopčanih ekonomskih 
problema ostali su mi mutni, premda sam u Beču svršio trgovačku aka- 
demiju, a u Parizu studirao nacijonalnu ekonomiju, sve dok se nisam 
upoznao sa filozofskom naukom Wilhelma Ostwalda i njegovim »Ener- 

getizmom«. Od toga časa počelo se je bistriti u mojoj ekonomskoj spo- 
znaji, i samo priličnomu poznavanju ove nauke zahvaljujem dublje po- 
glede u bivstvo novca i kapitalizma, pak i smjelosti, da sam se odvažio 
na obradjivanje ovoga predmeta. 

Ne mogu se upustiti u opširno obrazlaganje bića Ostwaldovog 
Energetizma. Kratko ću kazati, da je Ostwald dualizam Biichnerovoga 
»Kraft und Stoff« pretvorio u monizam energija. Drugim riječima 
jedan elemenat materijalističke ideologije, »sila« (die Kraft) apsorbirala 
je materiju. Materija ne postoji. Ona je »Energie_ mit Formwider- 
stand«. I to ima mnogo za se. Drvo ovoga pulta, na kome predajem, 
izraslo je pod djelovanjem sunčane energije uz sudjelovanje vode i hu- 
musa kao proizvod vječnoga pojava pretvorbe eneržija U 
ovu pretvorbu ima se vratiti, jer će jedared ili izgoriti ili negdje struh- 
nuti, vratiti se u humus 1 služiti daljoj pretvorbi energija. 

Ima posebni razlog, zašto energetska ideologija daje osobito 
zgodnu ideologiju za probleme novca. Novac je u svojem bivstvu uhva- 
ćeni, točnije rečeno »sublimirani« rad, ona radna energija, koja 
je bila nužna, da se stvore one vrijednosti, koje on pretstavlja. 

Tako će nam baš energetistička ideologija i terminologija dati 
mogućnost, da dademo potpunu i iscrpljivu definiciju novca. 

Po toj definiciji jest novac: »Historičkim razvitkom 
nastalo, u neprestanom daljem razvitku se nala- 
zeće sredstvo za izmjene, za mjerenje, sačuvanje, 
pretvorbu, mobilizaciju i stvaranje ekonomskih 
energija. ' 

Dopuštamo, da je ova definicija malo neobična, jer je odjenuta u 
jednu kod nas još slabo poznatu terminologiju. Ali zato imamo u ovoj 
definiciji ne samo sve bivstvo, nego i sve funkcije novca, svu njegovu 
prošlost i budućnost. Imademo i osnov za spoznaju, da današnja faza 
novca nije konačna, jer se po mome najdubljem uvjerenju nalazimo 
opet pred slijedećom etapom njegovoga razvitka. To jest, razvitak je 
već u toku, u kojem će glavna forma novca prestati biti državni 
novac — »Staatsgeld« i postati opet prometni novac 
»Vehrkehrsgeld«, jer ćemo prije, nego što dodjemo do jedne 
svjetske naddržave, doći do jedinstvene svjetske valute, koju će izda- 
vati jedna jedinstvena svjetska emisiona banka. Osnove za ovo shva- 
ćanje imamo u pojavima uloge, koju igra švajcarski franak i sjevero- 
amerikanski dolar u današnjem svjetskom prometu i u pojavi te ulozi 
reparacijone banke, kao jednoga novuma u povijesti banaka. 

U potanku analizu gornje definicije novca ne možemo se ovdje 
upustiti. Moramo iz nje izvaditi samo dva momenta, koja mi se čine 
bitna za njezino razumijevanje. 

Prvo: šta znači pretvorba *energija? Svakako je to baš 
jedna od glavnih figura energetske ideologije. Doduše ne kazuje ova fi- 
gura ništa novo, to je onaj starogrčki »panta rhei«, koji je i naš Prera- 
dović tako krasno izrazio u stihu: »Stalna na tom svijetu samo mjena 
jest«. Ali meni se čini, da baš ova energetska formulacija poznate pra- 
stare istine pogadja najdublje i najtočnije bivstvo novca. 

To će se najbolje pokazati na primjerima: Na pr.: ja kao odvjet- 
nik napišem jednoj stranci tužbu, te dobijem za to 100 dinara. Sjutradan 

odem na Kaptol, uzmem četiri radnika kopača, svakoga sa nadnicom od 
25 dinara i odvedem ih u moj vinograd u Tuškancu i oni ga okopaju. 
Moj vinograd je za tih 100 dinara do večeri okopan. Tih stotinu dinara 


“bili su dakle sredstvo, kojim je moj duševni rad sastavljanja tužbe pre- 


tvoren u fizički rad kopača i okopanja vinograda. 

Ili obratan primjer: Seljak proda vreću žita, i sa 100 dinara plati 
liječnika, da mu operira bolni čir. Tu je fizički rad seljakov, jedan dio 
njegovog oranja, kopanja, drljanja, žetve, mlatenja, vjetrenja i dovo- 
ženja žita pretvoren u stručnu manipulaciju liječnikovu oko operacije 
čira. 

Iz toga vidimo: novac je komprimirana energija, koju možemo 
uvijek pretvoriti iz jedne forme radne energije u drugu iormu, uvijek 
staviti u djelatnost i njome mobilizirati, bilo kakovu djelatnost, za koju 
je čovjek sposoban. 

Ova funkcija novca, kao najsavršenijega sredstva 
pretvorbe i mobilizacije energija čini najvažnije svoj - 
stvo njegovo. Po njemu baš novac postaje nenadoknadivim čimbenikom 
u ljudskom životu i razvitku ljudske kulture. Ali ovu funkciju novca 
upoznajemo potpuno, kako se meni čini, tek po ideologiji energetizma. 

Drugo: zašto u ovoj definiciji nema pojmova: predmet, 
dobro, vrijednost. Predmet ili dobro nisu spomenuti, jer po 
energetskoj ideologiji materije nema, nego svaki predmet, svako dobro 
jest samo jedna pojavna forma energije. 

Da pako u našoj definiciji nema pojma »vrijednosti«, sma- 
tram najvećom odlikom njezinom. Pojam vrijednosti je jedan od naj- 
problematičnijih pojmova filozofskih. U njemu imade toliki udio 
subjektivnosti, dakle čisto psiholoških momenata, da ga uopće ne možete 
uhvatiti ni za glavu ni za rep. Jer vrijedno je konačno ono, čemu mi 
vrijednost pridajemo. Ali to je tautologija, idem per idem — tuma- 
čenje, koje ne kazuje ništa. 

Sasvim se drugačije prikazuje stvar, ako se stavimo na stanovište 
energetizma i Ostwaldovoga načela »Energie als Wertgrundlage«, kako 
ga je on obradio u poznatom djelu: »Die Philosophie der Werte«. Onda 
definicija vrijednosti glasi od prilike ovako: »Vrijednosti su 
one pojave energije, koje su pozitivno relevantne 
za ljudski život t.j. za njegovo održanje ili usa- 
vršenje«. 

.. Po toj definiciji ne trebamo u opće govoriti o vrijednosti, nego i 
vrijednost možemo supstituirati sa općim pojmom energije, kao što je to 
u našoj gornjoj definiciji i učinjeno, te smo stvar razjasnili samo 
oznakom »ekonomskih energija«. 

Ali ne samo za shvaćanje bića novca i za njegove funkcije daje 
nam energetika najbolju ideologiju, nego i za shvaćanje opasnosti novca 
i redovitih kriza i potresa, koje prouzrokuje kapitalizam. 

Po Marksovom učenju, koje držim u glavnom ispravnim, glavna 
opasnost kapitalizma i uzrok redovitih kriza, koje on uzrokuje, leži u 
tome, što kapitalizam po nekoj unutarnjoj zakonitosti tjera razvoj u 
Pravcu sve veće koncentracije kapitala. ' 

. .1z energetske prirode novca, iz njegove značajke, da je on kom- 
Primirana radna energija, koja je bila nužna, da se stvore sve one vri- 

jednosti, koje on pretstavlja, slijedi u prvom redu nemir novca, — 
nemir, koji on saopćuje i pokoljenjima i vremenima, u kojima vlada 
kapitalizam. 

Ima još uvijek ljudi, koji misle: »Ah, kako bi ja mirno mogao 
živjeti, da imam puno novaca«. Ali to su naivčine, koji ništa ne razu- 
miju o novcu. Posljedica je energetske prirode novca, da on isključuje 
svaku statiku, jer je on najapsolutnija kinematika. Novac je uvijek kao 
automobil sa motorom u pogonu, spreman svaki čas, da poleti, da se pre- 
tvori u akciju. Čovjek dakle uopće ne može imati novca, nego ga 
ili mora gubiti, ili ga uvijek dalje sticati. Ovomu osnovnomu zakonu 
energetske prirode novca potpada svaki privrednik, kome je prirodna 
svrha sticanje novca. Zato se uvijek jedni privrednici dižu i obogaćuju, 
a drugi propadaju i osiromašuju, vrlo često samo po tome, da li dolaze 
u rastuću ili padajuću konjunkturu svoje struke. 

Kao pojava se to lako tumači na način, da ljudi, koji imaju mnogo 
novaca, mogu upotrijebiti najjače ljude, najbolje kvalificirane sile, naj- 
bolje inžinjere, ravnatelje, pravnike i time postizavati najbolje uspjehe, 
pak time i više zaslužiti, nego kapitalom slabiji konkurenti. 

Ova zakonitost prirode novca je prvi uzrok koncentraciji 
kapitala. Ali možda još uvijek.nije dovoljno razjašnjen onaj porast ve- 
likih imetaka, koji se pomnožavaju kao lavine. I to je posljedica ener- 
getske prirodne novca, jer novac kao energija privlači uvijek na sebe 
druge energije oko sebe, dakle ostali novac iz svoje okoline. Energija 
privlači energiju, to je osnovni zakon energetski. Ali to nije ništa nova, 
to je poznato već od prije. I za vrijeme materijalističkoga svjetozrenja 
znalo se, da svaki atom materije ima privlačivu silu i da na pr. zakon 
teže na zemlji nije ništa drugo, nego privlačiva sila materije našega 
planeta. ' ' : 

A pošto privlačiva snaga sa volumenom tijela, ili energetski izra- 


ženo, sa veličinom energije raste, to nam onda zakon privlačivosti na ' 


čisto fizikalni način tumači onaj progresivno posješeni porast velikih 
imetaka. Time ovaj porast dobije značajku one elementarnosti i kata- 
strofalnoga svršetka, koji je najbolje označen u predočbi lavine, koja u 
onom momentu, kada se prekomjerno: poveća, a naročito kada se ne 
može više dalje valjati, sve pred sobom i pod sobom ruši, drobi i 
uništuje. 

Ako medjutim ovu fizikalnu predočbu pretočimo sada u socijo- 
loške forme, dobit ćemo slijedeće tipuse, pod kojima usredotočeni ka- 
pital prouzrokuje krize. 


1. Prva forma krize akumulacije kapitala nastaje po tome, što 
goleme hrpe novca privlače i apsorbiraju sa rastućom snagom uvijek sav 
raspoloživi novac iz svoje okoline. Novac kao historičkim razvitkom na- 
kupljeni i sublimirani suvišci pojedinačkoga rada generacija i genera- 
cija nigdje se ne nalazi u neograničenoj količini. Ali ova akumulacija u 
velikim hrpama ima za posljedicu, da novca u širokim slojevima sve 
manje ostaje. Drugima riječima kapital t. j. novčano gospodarstvo ra- 
stavlja svagdje, gdje kapitalizam postaje glavnom formom gospodarstva, 
po nekoj kobnoj zakonitosti pučanstvo u dva vidljivo diferencirana 
sloja, u mali broj kapitalista, koji skupe pretežni dio kapitala u svojim 
rukama, dočim široki slojevi socijalni, u kojima ovi kapitalisti živu, po- 

staju bijedna masa, koja ima tek toliko sredstava, da nekako preživi, a 
mora za kapitaliste raditi. 

Iza toga nužno postaju trvenja i borbe, sa neizbježivim socijalnim 
potresima, nastaju po Marksovoj terminologiji klasne borbe, koje imadu 
za cilj, da mnogobrojni proleteri otmu kapitalizmu kapital, t. j. po 
Marksističkoj terminologiji ekspropriiraju kapital. 


Ali s time nije mnogo dobiveno, jer pošto se ovaj proces razvija 
po nekoj fatalnoj nutarnjoj zakonitosti, sakrivenoj, kako mi tumačimo, 
u energetskoj prirodi novca, onda odmah nakon promjene vlasnika ka- 
pitala počima isti proces na novo tako, da su se samo osobe promijenile. 

Za francuske revolucije treći stalež je oborio plemstvo i svećenstvo 
i oteo im imetak. Imetak skupio se je u rukama buržoazije. Za malo 
decenija iza velike francuske revolucije počinje borba radnika protiv 
buržoazije itd. 


Ovo iskustvo, da kapital nužno prouzrokuje bijedu širokih slojeva, 
i socijalne borbe, revolucije i katastrofe, vodi ekstremiste do zahtjeva 
abolicije kapitala t. j. instituta novca, s kojim pitanjem ćemo 
se kasnije baviti. 


2. Druga forma kriza jest, da vodstvo ovakovih ogromnih hrpa 
novaca, kano i s tim spojenoga zamršenoga pletiva raznih sila i interesa 
zahtjeva osobito jake i naročito kvalificirane ljude, koji pletivo i zakone 
kapitalističkoga gospodarstva točno poznavaju, pak su dosta jaki, da 
to sve željeznom rukom vode. Mi ćemo se kasnije još baviti pitanjem, 
koju ulogu igra u kapitalističkom sistemu načelo individualizma. 
Ali kada prirodnim tokom, starošću, bolešću ili smrću nestane ovih 
vodećih sila, ili kada ove sile jednostavno budu zdrobljene prenaglo 
rastućom masom kapitala tako, da ne mogu više vladati svima pojedi- 
nostima, onda se ovakove velike hrpe kapitala počnu raspadati. Ovo 
raspadanje ide takodjer elementarno — tim više, što izmedju raznih 
postojećih hrpa kapitala postoji odnos borbe. Čim ostale hrpe kapitala 
osjete, da je jedna hrpa bolesna i u raspadanju, onda sve druge hrpe 
navale na nju i privlačiva snaga novca drugih manjih, ali aktivnijih, 
jer bolje vodjenih hrpa novca, otimlje raspadajućoj se hrpi kapital. 
Tako i raspadanje velikih hrpa kapitala ide isto tako elementarno kao 
i rastenje. Ali i tim raspadanjem ovih velikih hrpa kapitala nastaju 
lokalni potresi i krize, te mnoge egzistencije, koje su s njima povezane, 
budu dovedene u krizu i nesreću. To je konačno historija svih velikih 
imetaka, kojih katastrofu smo pred svojim očima vidjeli n. pr. Bleich- 
roder, Stinnes, Rothschild, Castiglioni, i t. d., sudbina mnogih velikih 
banaka i t. d. 

3. Treća glavna vrsta kriza vezana je na onaj tipus kapitalizma, 
koji je značajan za sadašnjost, na kapitalističku proizvodnju. Ali i 
proizvodnja, kada postane sastavnim dijelom kapitalizma, potpada pod 
zakonitost progresivnoga porasta, koji je značajan za kapitalizam, — i 
onda se redovito dogadja, da se proizvodi više, nego se potroši. Nastaje 
t. zv. hiperprodukcija, koja imade za posljedicu nagli pad 


cijena dotičnoga proizvoda, pak tako postaje proizvodnja nerentabilna 


i sa gubicima skopčana. Kapitalista mora da gubi svoj kapital, sve inve- 
sticije gube vrijednost i kapitalistički sistem ždere sam svoje meso. To 

je glavna značajka poratne svjetske ekonomske krize i današnje 
hiperprodukcije. 

Ali s ocrtanim kobnim svojstvom, da kapitalizam stvara po nekoj 
nutarnjoj nuždi krize, nije iscrpljen niz njegovih grijeha i štetnih dje- 
lovanja. U srži je to sve poznato pod pojmom razorne moći novca. Ne 
možemo ovo ogromno poglavlje ovdje u širini pretresti, pak ćemo to 
skratiti i šematizirati u par općih pogleda. - 

i. Kapitalizam trga po nekoj nutarnjoj nuždi vez čovjeka sa 
zemljom. 

Odnošaj čovjeka sa zemljom jest nešto s veto. Najjači je čovjek, 
dok je u neposrednom dodiru sa prirodom i majkom zemljom. Čim gubi 
neposredni dodir sa zemljom, čim ju ne obradjuje i ne zalijeva svojim 
znojem, on gubi dodir i sa majkom prirodom. Krasno je simbolizovan 
ovaj odnošaj u poznatoj starogrčkoj priči o Heraklu i Anteju. Herakle 
ne može savladati Anteja, jer svaki put, kada ga obori na majku mu 
Geju — mater zemlju, Antej dobije novu snagu, opet ustane i bori se 
dalje. Po ovoj tajnovitoj snazi, koju čovjek crpe iz prirode i zemlje 
dobiva seljak ono ogromno značenje za državu, koju on faktički ima. 
To je kod nas i poznato. 

Empirički je pojav, da kapitalizam trga taj vez, za koji znamo 
danas, da je kod nas Slavena sakralnoga značaja, jer potječe od pret- 
slovjenske religije Zaratuštrine, po kojoj je obradjivanje zemlje bila 
religijozna zapovijed. Empirički je pojav, da u toku razvitka kapita- 
lizma u svima kapitalističkim državama propada seljaštvo i njegov udio 
u postotku pučanstva. Engleska, najkapitalističkija zemlja na svijetu, 
danas seljaštva gotovo više i nema. (JU Njemačkoj je procenat seljaštva 
od godine 1873. (osnutak Reicha) iznosio preko 60%. čitavoga pučan- 
stva, danas nakon šezdeset godina iznosi samo 34% t. j. i Njemačka 
je na putu Engleske, da izgubi svoje seljaštvo. ' 

Ali što to znači razumjeti ćemo, ako uvažimo, da je poljoprivred- 
nički Rim pobjedio kapitalističku Karihagu, i da je poljoprivredna 
država prirodno po životnoj snazi uvijek jača od kapitalističke. Ali 
sam Rim, kada je propalo latinsko seljaštvo, odselilo se u carski Rim i 
zamijenilo trudni seljački život sa »panem et Circenses«, a zemljišni se 
posjed razvio u latitundije, koje su obradjivali ratni robovi, bio je na 
smrt osudjen. Robovi naime, mjesto da rade, podizali su ustanke, najpo- 
znatiji je onaj pod Spartacusom, i zemljoradnik, umjesto da bude temelj 
države, postaje rušiteljem države. Jedna kriza kapitalističke prirode 
sudjelovala je već kod propasti rimskoga carstva. 

Ovaj razorni posao obavlja kapitalizam po tome: 

a) Što mobilizira sve vrijednosti pak i zemlje. Zemlja gubi onaj 
sakralni značaj svoje posebne važnosti za ljudski život i postaje jedna 
svota novaca, jedna brojka. Jutro zemlje pet hiljada dinara, tri jutra 
petnaest hiljada, a jer se ljudstvo množi, a zemlja ne množi, može se 
par jutara zemlje uvijek lahko prodati. ' 

b) Što kapitalizam, kako to znamo iz definicije Werner—Sombar- 
tove, uvijek počiva na ekonomskom racionalizmu. Sjajan primjer na- 
Pasti racionalizma vidite u poznatom romanu Gjalskoga »Na rodjenoj 
grudi«, kada vlastelin Brigljević kalkulira, je li bi mu kupovnina nje- 
govog djedovskoga posjeda nosila više uložena u banku, nego prihod 

njegove ekonomije. Ali Brigljević nije možda dovoljno uvažio, što znači 


gotov novac uložen u banku, to mi danas iza svjetskoga rata bolje 
znamo. Uvažite nadalje onih 500.000 Hrvata, što ih je od 1870.—1910. 
otselilo u Ameriku. Tu seobu naroda je prouzročio takodjer kapitali- 
zam, naime siromaštvo u domovini, izgledi visokih nadnica u Americi i 
nesavjesni agenti velikih parobrodarskih društava, koji su našemu 
neukomu narodu obećavali zlatna brda u Americi, samo da oni zasluže 
svoju proviziju za svakog iseljenika. 

2. S tim smo primjerom došli do demoralizajuće djelatnosti novca 
i kapitalizma. Svojstvo novca, da je najbolje sredstvo za uzdržanje 
života, daje težnji za novcem onu apsolutnu crtu, koju imade ljudska 
težnja za samoodržanjem. Čovjek pod bičem ove težnje ima kobno 
nagnuće, da se ogriješi o propise morala, samo da dodje do novca. I to 
se dogadja svaki dan, jer koncentracija i akumulacija kapitala daje 
dnevno prigode za to. Blagajnik, koji dnevno rukuje sa milijunskim 
hrpama novca, teško se može oteti misli: A šta se ja gnjavim cijeli život, 
treba samo da strpam u džep par svežanja hiljadarki i da umaknem, 
pak imam dosta za cijeli život. Tu djeluje ona sugestivna moć 
novca. Ovu sugestivnu moć novca imade novac po svojoj energetskoj 
prirodi, po onom strahovitom potencijalu snage, koji u njemu drijema 


Novac je proizvod rada i pretstavnik radnih energija, koje su bile 
nužne, da se stvore sva ona dobra, koja pretstavlja novac. Ali čim 
jeuhrpi,novac gubisvoju prirodnu vezusaradom. 
Da dobiješ novca ne trebaš mnogo raditi, samo gledati, da dobiješ 
novac ili drugi predmet velike koncentracione vrijednosti, dragulje, 
nakite, skupocjene umjetnine i t. d. u ruke, pak da ih onda pretvoriš u 
druge vrijednosti, koje sam trebaš. Uzmite historiju zagrebačkoga tripti- 
hona i t. d. Da se dodje do novca, tjera se lihva, nesolidna trgovina, 
spekulacija, kradja, otimačina, ucjenjivanje i t. d. U intenzivno kapi- 
talističkim zemljama razvijaju se čitavi slojevi ovakovih zločinačkih 
tipova, koji živu samo od otimanja nagomilanoga kapitala i to je tipus 
amerikanskoga podzemlja, gangstera, pariških apaša, medjunarodnih 
lopova velikih svjetskih središta, koji ne prežu pred nikakvim zločinom, 
da se domognu novaca i t. d. 

Kapitalizam je nadalje opasan i djeluje razorno kao stvaralac 
raznih psihoza. Ove psihoze imadu svoj temelj u važnosti novca 
za ljudski život, u sugestivnoj moći novca, zatim u fiktivnosti novca. 
Koliku ulogu igra sugestija i povjerenje u kapitalizmu, poznata je stvar. 
Isto tako ogromnu ulogu igra fiktivnost. Jedna potpuna fikcija je bank- 
nota, koja savršeno nije ona vrijednost koju pretstavlja. Ali ova fikcija 
je glavna funkcija banknote. 

Ali kada se sugestija slomi i fikcija upozna kao takova, onda 
slijedi reakcija u isto tako apsolutnom i često neopravdanom nepovje- 
renju, kao što je prije postojalo pretjerano povjerenje. 

Kao kapitalističke psihoze mora se smatrati t. zv. zlatnu groznicu, što 
ih je nekada izazvalo zlato u Klondyke i na drugim nalazištima zlata. 
Tisuće su ljudi grnule u jedan kraj, da kopaju zlato i da se obogate. 
Isto je dijamantska groznica na Randu u Južnoj Africi. Ovamo spadaju 
povremene manije za spekulacijom, u kome čitavi slojevi gube velike 
imutke it.d., kao što je to bilo god. 1878. u Beču, iza čega je slijedio 

veliki krah (crni petak). Nedavno smo to vidjeli u Americi i t: d. 

Ovakove i slične kapitalističke psihoze su osnovi svih velikih ban- 
kovnih švindla i škandala. 

Ali i negativnih psihoza ima, t. zv. paničkih psihoza, koje prouzro- 
kuju t. zv. run-ove, navale na blagajne banaka i t. d. Nakon periode 
slijepoga povjerenja slijedi perioda pretjerane sumnje i straha. Ove su 
psihoze vrlo opasne, jer mogu na koncu prouzrokovati zlo, kojega se 
boje. Takovu psihozu imamo baš sada u Zagrebu. Bila bi zadaća svih 
dobromišljenih, da se ovim patološkim pojavama suprotstave, jer one 
na koncu mogu doista prouzročiti zlo, koje danas još i ne postoji. 

3. Već po tom se vidi, da kapital imade neko antisocijalno djelo- 
vanje. Novac, kako čovjeka trga od zemlje, tako ga razrešuje od nje- 
govih socijalnih veza, od obitelji, od sela, od domovine, od naroda i od 
države. Čovjek ide za zaradom. Ako čovjek ima novca, ne treba svojih 
socijalnih okvira, novac mu sve daje brže, lakše i bolje. Novac dakle 
rastvara prirodne veze socijalne medju ljudima. 

Osobito to čini kapitalizam po svojoj prirodnoj vezi sa individua- 
lizmom. Po definiciji kapitalizma, individualizam i individualističke 
tendencije postaju bitnim elementom kapitalizma. 

Po ovoj vezi dobije novac strahovito znamenovanje za čovjeka, 
osobito u čisto kapitalističkim periodama. One teške krize i potresi, za 
koje smo razabrali, da se nužno razvijaju u kapitalističkim periodama, 


postaju sudbonosne za tisuće i tisuće pojedinaca i njihove obitelji. 

Ali ne postaje samo novac t. j. kapital važan za pojedinca, nego 
i pojedinac postaje važan za sućstvo kapitalizma. Pošto po naravi stvari 
uvijek pojedinac rukuje s novcem, to onaj ćlan vital, koji je Bergson 
tako dobro u svojoj filozofiji opisao, pojačava čisto mehaničko-ener- 
getsko djelovanje novca. Novac postaje sredstvom u borbi pojedinca 
za opstanak, on pojačava pojedinčevu snagu, jer mu omogućuje u sva- 
kom danom momentu gotovo u neograničenoj mjeri mobilizirati ener- 
gije t. j. povećati svoju snagu, ako imade novaca. Po tom pretstavlja 
novac u ljudskom životu ne samo mogućnost održanja, ne samo mo- 
gućnost usavršenja ljudskoga života, nego što više on služi i najdubljoj 
težnji ljudskoga bića za povećanjem svoje moći, za pojačanjem svoga 
znamenovanja i svoje važnosti u životu. Po tome postaje novac, kako 
kaže Simel, »proširenje našega ja«. Po tom svaki čovjek, koji imade 
novaca, važi više od onoga, koji nema novaca, jednostavno za to, što 


posjednik novca raspolaže sa potencijama i energijama, koje siromah | 


nema. 

Ovaj pojedinački ćlan vital, u vezi sa prirodjenom energetikom 
novca sudjeluje takodjer kod onoga lavinskoga porasta velikih kapitala. 
Zamah jakih ličnosti, koje vide u novcu najbolje sredstvo za postignuće 
svojih ciljeva, pojačava zamah porasta kapitala. Prama tome kapita- 
lizam i individualizam stoje u nutarnjoj zamjeničnoj djelatnosti. Pošto 
individualistički lan vital doprinosi lavinskom porastu velikih imutaka, 
to ovaj individualizam sudjeluje bitno i u svim onim krizama, koje iz 
ovoga lavinskoga porasta kapitala nužno nastaju. Individualizam, koji 
u svojoj apsolutizaciji znači negaciju socijalnoga elementa, daje i kapi- 
talizmu onaj duboki antisocijalni značaj, koji on nedvojbeno ima. 

Moramo se dakle malo pozabaviti i sa problemom individualizma. 

Individualizam je posljedak postepenog osvješćivanja čovjeka. 
kao iridiviđduuma i traženja načina, kako da se situacija čovjeka 
podigne. 

Već smo u više navrata isticali, da je individualizam sukcesivno 
nastao iz raznih individualističkih tipova, koji su se u historiji čovje- 
čanstva historički razvili i stvarali, kao slojevi lišća, neki humus, iz 
kojega suse razvijali budući, sve razvijeniji tipovi individualizma. Ima- 
demo najprije izraelski individualizam na religioznom osnovu posebnog 
odnošaja napram Bogu, po čemu su Izraelci postali narod izabrani. Za- 
tim vidimo grčki kulturni individualizam, koji Grka diže visoko iznad 
barbara. Vidimo zatim rimski politički individualizam, oličen u pojmu 
civis romanus-a kao gospodara tadanjega orbis romanus.  lza toga 
razvija kršćanstvo izvanredno intenzivni individualizam, koji je izražen 
u dužnosti svakoga pojedinca, da spasava u prvom redu svoju indivi- 
dualnu dušu. 


Ovako se je u toku ljudskoga razvitka razvijao i pojačavao indi- 
vidualizam, komu je kapitalizam dao zadnju i najistaknutiju notu. 
Pošto za kapitalističkog čovjeka uslijed strahovite kinematike novca 
nema mirovanja, nego ima samo dizanje ili padanje i to je sve vezano 
sa održanjem pojedinca, to je savremeni individualizam sa kapita- 
lizmom dobio izvanredno oštar izraz. Konačno još novac daje bogatašu 
onu sugestivnu moć novca i nimbus teoretske svermogućnosti, što poja- 
čava tendencije individualizma Ali se je individualizam razvio tako. 
daleko, da je postao izrazito antisocijalani socij alno ra- 
zoran. Razvio se je neki hiperindividualizam, koji vidi 
samo sebe i svoje interese, a za svoju socijalnu okolinu nema nikakova 
smisla, pa nema ni shvaćanja, da je sudbina svakoga pojedinca usko: 
vezana sa njegovim socijalnim milieom. 


Protiv ovoga hipertrofiranoga i po kapitalizmu zaoštrenoga hiper- 
individualizma javlja se danas sve to jača reakcija u raznim socijali- 
stičkim pokretima. Ova reakcija je došla teoretski do izraza i u fran- 
cuskom socijalizmu, zatim u pozitivizmu Augusta Comtea i u njegovom 
kliku »vivre pour autrui«. Ova reakcija se je pojačala još sa svjetskim 
ratom, gdje su individualistički ekscesi opet dali snažnoga zamaha ko- 
lektivističkim tendencijama boljševizma i fašizma. 


Valja dakle ustanoviti: U krizi kapitalizma igra i kriza individua- 
lizma jednu vidnu i važnu ulogu, premda se baš ovoj točki psihološke: 
prirode posvećuje daleko premalo pažnje. 


Svakako moramo utvrditi: Kapitalizam nalazi se danas u krizi. 
Ova kriza kapitalizma je sastavni elemenat velike svjetske ekonomske: 
krize, i mi tu krizu svakim momentom sve to jače osjećamo. 


Nastaje sada pitanje: Što ćemo sada? Kuda ide razvitak čovje- 
čanstva, i šta je na nama, koji živimo u tom teškom momentu, da ra- 
dimo, i koji nam je pravac dati ladji ljudskoga dalnjega razvitka? 

To su kobna i teška pitanja, koja se svakome od nas nameću. 
Značilo bi prevariti mnoga očekivanja, kada ne bismo kušali, da u okviru 
raspoloživih skromnih sila dademo i na ova pitanja barem konture: 
nekoga odgovora. 

Naravski ne možemo formulirati pitanje, što će biti, nego možemo 
to pitanje raspravljati samo pod vidom pitanja: što može biti, i što treba 
da radimo. 

Prvo je pitanje: Možemo li mi poći najradikalnijim putem i mo- 
žemo li mi abolirati kapitalizam t. j. ukinuti uporabu novca? 

Ja mislim, da na to možemo odgovoriti sa odlučnim: Ne! To 
je nužna posljedica činjenice, da je veliki pokus abolicije kapitalizma, 
koji su napravili boljševici u Rusiji, potpuno neuspio. 

“Novac je pratioc čovjeka u raznim svojim formama od više dese- 
taka hiljada godina. On mu je pomogao izgraditi ljudsku situaciju od 
danas i ja držim, da je sasvim nemoguće, da čovjek u sadašnjoj fazi 
odbaci od sebe ovoga svoga pomoćnika. Mi držimo, da je novac kao 
najsavršenije sredstvo za izmjenu, pretvorbu i mobilizaciju energija 
neophodno potreban ljudskomu rodu i u napredak. 
. Istina je doduše, da je kapitalizam po čovjeka opasan. Ali opasan 
je i dinamit, opasan je strychnin, pak ih zato čovjek nije abolirao, nego 
je samo tražio načine, kako da ukloni opasnosti skopčane sa tim opasnim 
stvarima. Tako držimo, da je i sa kapitalizmom i da ne možemo raditi 
drugo, nego da samo tražimo mjere, kako će se opasni pojavi njegovi 
bilo ukloniti, bilo u svojoj djelatnosti neopasnim učiniti. ' 

Mi danas još u spoznaji i u uporabi tih mjera nismo došli vrlo 
daleko, ali to je u vezi s time, što se do pred 100godina ljudski um tim 
problemom, kao spoznajnim problemom, uopće nije bavio. Naše pozna- 
vanje zakona, koji vladaju razvitkom novčanoga gospodarstva još je 
vrlo nedostatno. Kada mi sve dotične zakone budemo u tančine pozna- 
vali i kada budemo dosegli pozitivistički deal: Savoir pour prevoir, 
onda ćemo doći u mogućnost, da uspješno spriječimo sve opasnosti i 
krize, za koje smo vidjeli, da nekom nutarnjom nuždom i redovito iz 
novčanoga gospodarstva izviru. 

Što ćemo dakle raditi, kojim ćemo smjerom poći, da liječimo krizu 
kapitalizma? 

Hoćemo li se odlučiti za državni kapitalizam (Staatskapitalismus) 
kao što su proveli boljševici u Rusiji? 

. Mi držimo, da ne! — Po našem mnijenju, ruska revolucija pošla 
je predaleko, pak je htjela abolirati uopće kapital, s čime, kako smo 
već razložili, nije mogla uspjeti, jer je to uopće nemoguće. Ostala je 
dakle pod pritiskom nužde s jedne, a svojih doktrina s druge strane kod 
jedne polovične mjere, dala je samo državi pravo kapitalističkoga 
gospodarstva, ' : 

; Ja to ne držim nikakovim rješenjem, jer sve opasnosti kapita- 
lizma postoje i dalje. Nastaju što više dvije strahovite nove opasnosti 
po ljudski rod. 

Prvo: država, dobivši isključivo u ruke silnu moć novca, postaje 
apsolutno premoćna protiv pojedinca. Iz toga slijedi ropstvo pojedinca, 
prama kojemu će najstrašnije forme azijatske tiranije biti samo igra- 
rija. To danas i vidimo u Rusiji, ali za to je tamo bio put utrt, jer se 
individuum pod pritiskom carizma uopće nije naučio na slobodu. Ovaj 
pogled je pak posebno važan za nas, koji živimo na granici izmedju 
zapadnjačkoga 1 istočnjačkoga shvaćanja države. Kakove velike opa- 

snosti znači državni kapitalizam uz istočnjačko shvaćanje države, to si 
samo socijolog može jasno predočiti. Ć : 

Drugo: državni kapitalizam znači, da svi razorni elementi kapita- 
lizma stupe u djelatnost u odnošaju medju državama. Koncentracija 
kapitala, koja je, kako, smo dokazali, jedna prirodna pojava i posljedica 
nutarnje prirode njegove, odigrati će se medju državama i jedne države 
skupiti će sav kapital, a druge potpuno osiromašiti. To je medjutim 
pojav, koji u zametku već vidimo, pošto znamo da Amerika i Francuska 
imadu #4 zlata cijeloga svijeta. U slučaju državnoga kapitalizma ovaj 
će se razvitak još pojačati. Države će si medjusobno nastojati oteti ka- 
pital, i voditi će za nj krvave ratove, koje će zarobljeno pučanstvo 
morati svojom krvi i svojim znojem plaćati. Jedan čitavi niz ratova 
gorih i težih od svjetskoga rata morao bi nužno slijediti iz pobjede na- 
čela državnoga kapitalizma. : 

Što nam dakle preostaje onda? 

Preostaje nam jedno načelo, koje se jasno razabira, ako se sa sta- 
novitim ekonomskim i kritičnim pogledom proučava povijest raznih 
religija. , 
Ako promatramo na ovakav način oštro povijest najvećih pozi- 
tivnih religija, vidjet ćemo, da sve one imaju stanovitu antikapitali- 
stičku tendenciju, t. j. one nastoje raznim religioznim propisima sprije- 
čiti onu opasnu koncentracju, dotično akumulaciju kapitala. Da ogle- 
damo malo te propise kod tri velike religije svijeta: kod Mozaizma, kod 
Kršćanstva i kod Islama. 

Mojsijeva nauka pozna instituciju jobelske godine, annus: 
jubilaei, to je bila godina nakon 7X7 t. j. 49 godina, t. j. svaka pede- 
seta godina. U glavi 26. treće knjige Mojsijeve opisuje se ova posve- 
ćena godina i to je opća godina oprosta. Ona počinje, da zatrube trube 
po svoj zemlji, ove trube zovu se »jobel«, i odatle ime jubilaeum. 
Za te godine nije se smjelo ništa raditi, svi dugovi su se opraštali; He- 
brejci, koji su postali robovi drugoga Hebrejca, bili su oslobodjeni, a sve 
kupljene zemlje od Hebrejca imale su se vratiti prodavaocu. 

U ovoj instituciji jobelske godine vidi se jasno tendencija proti 
akumulaciji kapitala, nastojanje svakih 50 godina izravnati medjutim 
nastalu nejednakost u imetku, uspostaviti jednakost medju sinovima 
Judinima i time preporoditi njihovu zajednicu. 

Sasvim drugi značaj imade kršćanstvo. Ono pokazuje opći odvrat 
od dobara ovoga svijeta svojom općenitom inosvjetskom tendencijom, 
polažući glavnu važnost na drugi svijet, kamo čovjeka zove glavno po- 
zvanje spasa duše njegove, dočim je ovaj svijet samo prolazna dolina 
suza. Ali i posebna tendencija je vidljiva i sadržana u poznatoj rečenici 
evandjelja, da će deva prije proći kroz ušicu igle, nego bogataš ući u 
kraljevstvo nebesko, kano i u sentenciji evandjelja Ivanova: »Nemojte 
se brinuti, što ćete jesti, što li obući, budite kao ptice nebeske, za koje 
se gospodin brine.« 

Ali crkva kršćanska u svojem daljem razvitku nije mogla održati 
čist ideal evandjeoskoga siromaštva. Ovaj ideal preuzeli su u brigu pro- 
sjački redovi, n. pr. Franjevci, koji ne smiju imati još danas nikakva 
privatnoga vlasništva. Ovi redovi vodili su borbu protiv kapitalizma. 
N. pr. osnovali su u srednjem vijeku. zalagaonice, koje su se zvale 

Montes pietatis, Mont de pićte: brda milosrdja, gdje su uz jeftin ka- 
matnjak davali zajmove na ručne zaloge, da bi time pobijali lihvarstvo, 
koje je cvalo u ono doba još gore nego danas i t. d. 


i Jasna antikapitalistička tendencija se vidi naročito i u Islamu. Ta 
je sadržana u strogoj zabrani uzimanja kamata. Nijedan provovjeran 
Musliman ne će uzeti kamata od pozajmljenih novaca. Nadalje Musli- 
man ne smije sticati vlasništva na zemljište u osvojenoj zemlji. Po 
osmanlijskom pravu postaje sve zemljište u osvojenoj zemlji vlasništvo 
emirovo (sultanovo). Zato se seosko zemljište zove u Bosni erazi-e — 
emirić (erazimirija) t. j. emirovo zemljište.. Religijozni propis obvezuje 
islamskoga pravovjernika, da svake godine u ramazanu podijeli jednu 
četrdesetinu t. j. 214% svoga imetka kao milostinju, t. zv. »zekjat« i t. d. 

Iz toga se vidi, da su sve religije vodile sa više ili manje uspjeha 
borbu protiv opasnih tendencija kapitala, da se akumulira i proizvede 
onda svu razornu djelatnost svoju. Iz toga se ali i vidi, da kapitalizam 
nije samo pojav sadašnjice, kada je već Mojsije protiv njega morao 
ustajati, nego da je više tisuća godina star, kao šte se ovdje tvrdi. 


Iz navedenih religijoznih ustanova se razabira, da su sve velike 
religije nastojale, da socijalnim odredbama zapriječe onu toli opasnu 
akumulaciju kapitala. 

Ako se upitamo, tko je u naše današnje vrijeme sposoban, da sa 
uspjehom izdaje odredbe, koje su podobne zapriječiti koncentraciju do- 
tično akumulaciju kapitala 1 njegove štetne socijalne posljedice, tada 
ćemo moći dati samo jedan odgovor: da jeto država. Jest, samo 
je država u stanju poduzeti shodna sredstva i remedure protiv akumu- 
lacije kapitala. Ove remedure jesu i jedino, što nam preostaje, čim smo 
se uvjerili, da abolicija kapitala nije moguća. Ove remedure država 
de facto vrši već i danas, ovamo n. pr. spadaju maksimiranje kamatne 
stope, kaznene sankcije protiv lihve, kazneni zakonik u svojem dijelu o 
deliktima protiv tudje. Pronija socijalna politika i t. d. Ali sve je to 
danas još nedostatno. Čim smo upoznali prirodno svojstvo kapitala, da 
se akumulira i da u toj formi akumulacije djeluje razorno kao lavina, 
onda treba tražiti sredstva, kako će se toj akumulaciji radikalno stati 
na put. 

Tu bih ja bio za radikalnu mjeru. Država bi morala odrediti gra- 
nicu preko koje nitko dalje ne može stjecati imetka. 


. Mi nismo u stanju naznačiti tu granicu, jer držimo, da se ta gra- 
nica ne može odrediti arbitrarno, i po miloj volji, nego po nekom višem 
pogledu. Taj pogled bi imao biti, da se imućno stanje svih državljana 
po mogućnosti što više izjednači. Svi državljani ne mogu imati jednaki 
imetak, tu već staleške razlike, a još više individualne razlike u spo- 


sobnostima, u snazi i u smislu za pozitivni rad postavljaju ovom idealu 


nepremostive zapreke. Ali je za svaki socijalni milieu od najveće va- 
žnosti, da opreke budu što manje. Historičko nas iskustvo uči, da veliko 


bogatstvo na jednoj strani odgovara uvijek velikom siromaštvu na 


drugoj strani. To nije u interesu države, nego je u interesu države što 
veće prosječno blagostanje. Ova granica naprama gore ima se povući 
pod vidom postignuća što većega prosječnoga blagostanja svih gra- 


djana. Držimo, da ne bi bilo ni dobro, da se ta granica povuče prenisko. 

Bogatstvo imade i svojih dobrih strana, naročito je ono izraziti stvaralac 
kulture. 

Držimo, da ne bi bilo dobro ni to, da država konfiscira, a niti to, 
da progresivnim oporezovanjem oduzme svojim gradjanima suvišak 
imetka. Držimo štetnim, da država bude Moloh, koji jede svoju djecu. 
Država jednostavno pod vidom socijalnih opasnosti, koje nužno slijede 
iz pretjerane akumulacije novca, gradjaninu zabrani gomilanje novca 
preko stanovite granice. Ali mi ne bi htjeli niti to, da se time ubije 
svaki poticaj na dalji ekonomski rad. Mi ne bismo dakle sa nekim 
krutim kolektivističkim shvaćanjem oduzeli pojedincu raspolaganje na 


suvišcima, koji on preko dozvoljenoga maksimuma uslijed svojih po- 


sebnih sposobnosti ili povoljne situacije steče ili steći može. Država bi 
se morala odjelotvoriti samo kao nesebični regulator imućstvenih 
odnosa. Država bi morala odrediti čitavi niz socijalnih ciljeva, bolje 
reći fondova, kojima bi pritjecali suvišci iz privatne privrede. Poje- 
dincu ostalo bi slobodno, da odredi, u koje svrhe — fondove — će po 
njemu zaradjeni suvišci pritjecati. Ovo bi nedvojbeno djelovalo u 
smislu socijalnoga odgoja. Vrijednost pojedinca ne bi se cijenila po 
tome, koliko milijuna on ima, nego koliko je milijuna po njegovu radu 
pridošlo socijalnim svrhama. 

Naročito bi država imala upraviti svoju regulirajuću djelatnost u 
pogledu posjeda zemljišta. 

Najvažnija je protuteža razornoj djeltanosti kapitala posjed i 
obradjivanje zemlje. Zemljodjelac konzumira neposredno proizvode 
svoje zemlje. Karakteristika pako kapitalističkoga sustava jest, da se 
izmedju proizvoditelja i potrošnika svagdje utisne novac kao posred- 
nik. Gdje pako čovjek u glavnom živi od vlastitih proizvoda, tamo 
postoji t. zv. naturalno gospodarstvo, kao opreka i protuteža kapitali- 
stičkom gospodarstvu. Gdjegod je seljački posjed jak, tamo se ne može 
razviti čisti kapitalizam, jer ljudi uvjek velikim dijelom živu od vla- 
stitih proizvoda svoje zemlje. 

Prama tome države, koje imaju snažan seljački posjed nisu u 
tolikoj mjeri izvrgnute opasnostima kapitalizma, kao one, koje nemaju 
seljaštva, jer se kapitalizam ne može razviti do svojih najčistijih 
oblika. ' 

Mi smo već isticali kao naročitu opasnost kapitalizma, da mobi- 
lizira posjed zemlje i trga čovjeka sa nje. 

Kolike političke opasnosti mogu iz ove mobilizacije zemljišta na- 
stati, pokazuje ne samo propadanje slobodnog seljaštva i stvaranje 


. latifundija, kao nekad u Rimu u 18 stoljeću u Engleskoj, nego naročito 


poratna kriza u Berlinu i Beču, gdje je uslijed ove krize više od polo- 
vicu kuća prešlo u ruke stranaca,velikim dijelom ratnih špekulanata- 
valuten-šibera i takovih tipova. 

Pod tim vidom ima država upraviti svoju regulirajuću djelatnost 
u pogledu posjeda zemlje. Država ima se brinuti, da kapitalizam ne 
upropasti seljački stalež, i mora zato štititi posjed zemlje, naprama 
gore i naprama dolje. Naprama gore imade onemogućivati razvitak 
latifundija, a naprama dolje imde nastojati da se seljački posjed usljed 
nasljedne diobe ne raspača u tako sitne djelove, gdje seljak postane 

agrarni proletarac kako se je ton. pr. dogodilo u Medjimurju. Veliki 
dio ovih zadaća preuzela je onako agrarna reforma, koja je iza svjet- 
skoga rata provedena u većini evropskih država. ai 

Ovamo spada nastojanje ukinuti velike posjede, koji su nastali 
apsorpcijom manjih posjeda, što je provedeno agrarnom reformom 
iza svjetskoga rata, po kojoj su likvidirani veleposjedi. 

Preostaje još, da se zemljišni posjed naprama dolje osigura i da 
stanoviti minimum zemljišnoga posjeda bude zaštićen pravom domaje. 
Ovo pitanje je bilo riješeno u predratnoj Srbiji, bilo je na dnevnom redu 
zadnjeg pravničkog kongresa, koji se je na početku mjeseca listopada 
obdržavao u Skoplju, pak će se tako ovakovim i sličnim mjerama bez- 
uvjetno dati ukloniti i opasne strane savremenoga kapitalizma naprama 
zemljišnom posjedu. 

Sve žive sile u državi: obitelj, nacija i država imadu si, staviti za 
cilj, da pojedinca odgoje kao socijalno biće, da ga oduče gledati 
samo svoj interes, živjeti samo u magli subjektivizma svoga »ja«. Treba 
da ga nauče razumjeti, da je svaki pojedinac uslovljen svojom oko- 
linom, i da čovjek ne može biti sretan, ako je sva okolina njegova 
bijedna i nesretna. Jednom riječi, mora biti veliki socijalno-pedagoški 
cilj, da se ukloni hiperindividualizam, na kojem danas boluje svijet. 

Treba nastojati, da se pojača tendencija, da zadružno načelo po- 
laganom, ali stalnom evolucijom zamjenjuje individualno načelo u 
koliko se to može te pokazuje napredak. Ovaj razvitak i onako je u 
toku, treba ga svim silama pospješiti. 

Nadalje treba svim silama nastojati, da se naše znanje o bivstvu 
i zakonima kapitalizma što više produbi. 

Čovjek, koji je dospio do toga, da regulira tok rijeka, da uhvati 
udarce munje, biti će nedvojbeno u mogućnosti, da shodnim zakono- 
davnim i socijalnim mjerama obuzda i razornu snagu kapitalizma, koji 
po svoj energetskoj prirodi djeluje kao bujica i lavina. Držimo, da će 
to čovjek moći učiniti tim prije, pošto je kapital napokon djelo nje- 
govih ruku, jer ljudski život i um te razvoj kulture stvorili su kapital. 
Mi držimo, da kapital može samo povremeno, a nikako trajno igrati 
ulogu onih duhova, koje je čovjek izazvao, a ne može njima vladati. 
Značilo bi zdvojiti i o ljudskom dostojanstvu i o budućnosti ljudskoga 
roda, kada bi čovjek napustio cilj, da vlada onim, što je sam stvorio. 

Do danas doduše još nismo došli do visine dostatne spoznaje pro- 
blema kapitalizma, za to stojimo i prilično nemoćni naprama njihovim 
štetnim pojavama. Ali je sigurno jedno, kapitalizam može samo onda 
postati socijalno politički problem, t. j. problem, koji se 
pozitivnim mjerama može riješiti, kada ga mi najprije riješimo kao 
spoznajniproblem t. j. kada spoznamo sve glavne zakone, koji 
vladaju kapitalizmom. A ovoj svrsi je u glavnom bilo posvećeno ove 
predavanje. 

